**Pranešimas žiniasklaidai**

**2025 liepos 10 d.**

**„Coca-Cola“ komunikaciją Lietuvoje patikėjo „INK agency“**

**Vienas žinomiausių pasaulyje prekės ženklų „Coca-Cola“ po konkurso pasirinko naują komunikacijos partnerį Lietuvoje – juo tapo kūrybinė integruotos komunikacijos agentūra „INK agency“. Nuo šiol agentūra bus atsakinga už „Coca-Cola“ išorinę komunikaciją ir reputacijos valdymą Lietuvos rinkoje.**

„Partnerystė su tokiu pasauliniu prekės ženklu kaip „Coca-Cola“ – ne tik reikšmingas įvertinimas, bet kartu ir įkvėpimas mūsų komandai. Tikime, kad būtent mūsų talentų kūrybingumas ir gebėjimas pasiūlyti nestandartinį požiūrį lėmė sėkmę. Esame pasirengę kurti tokią integruotą komunikaciją, kuri būtų aktuali, strategiškai tiksli, vietinei rinkai artima, o kliento lūkesčiai ir vizija išgirsti ir įgyvendinti“, – sako „INK agency“ vadovas Ervinas Spūdys.

Pasirašyta pagrindinių paslaugų sutartis numato tokį bendradarbiavimą, kuris apims komunikacijos projektų įgyvendinimą, išorinę komunikaciją ir tvarių viešųjų ryšių kūrimą bei palaikymą.

„Ieškojome partnerių, kurie gebėtų ne tik valdyti kompleksinius komunikacijos procesus, bet ir tiksliai suprastų mūsų prekės ženklo vertybes vietiniame kontekste. Esame tikri, kad „INK agency“ taps patikimu mūsų komandos tęsiniu Lietuvoje“, – komentuoja „Coca-Cola“ komunikacijos vadovė Baltijos šalims Liis Lepik.

Neseniai 20 metų veiklos jubiliejų atšventusi kūrybinė integruotos komunikacijos agentūra „INK agency“ yra įmonių grupės „Hero Group“ dalis. Tarp „INK agency“ klientų – „Artea bankas“, „Inovacijų agentūra“, „Ignitis“, „YIT Lietuva“, „Maxima“, „ERGO“, „Sorainen“, „Švyturys-Utenos alus“, „Wizzair“ ir kitos įmonės bei žinomi prekių ženklai.